CELEX: 32012R1050
Language: bg
Date: 2012-11-08 00:00:00
Title: Регламент (ЕС) № 1050/2012 на Комисията от 8 ноември 2012 година за изменение на Регламент (ЕС) № 231/2012 за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета по отношение на полиглицитоловия сироп  текст от значение за ЕИП

9.11.2012   
            
            
               BG
            
            
               Официален вестник на Европейския съюз
            
            
               L 310/45
            
         РЕГЛАМЕНТ (ЕС) № 1050/2012 НА КОМИСИЯТА
   от 8 ноември 2012 година
   за изменение на Регламент (ЕС) № 231/2012 за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета по отношение на полиглицитоловия сироп
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 14 от него,
   като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 5 от него,
   като има предвид, че:
   
               (1)
            
            
               Регламент (ЕС) № 231/2012 на Комисията (3) определя спецификациите на добавките в храните, включени в списъците в приложения II и III към Регламент (ЕО) № 1333/2008.
            
         
               (2)
            
            
               Европейският орган за безопасност на храните („Органът“) изрази становището си относно безопасността на полиглицитоловия сироп при употребата му като добавка в храните, като разгледа спецификациите, предложени от заявителя на 24 ноември 2009 г. (4) Тази добавка в храните впоследствие бе разрешена въз основа на специфични употреби и беше обозначена с номер E 964 с Регламент (ЕС) № 1049/2012 на Комисията от 8 ноември 2012 г. за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на полиглицитолов сироп в няколко категории храни (5). Поради това следва да се приемат спецификации на посочената добавка в храните.
            
         
               (3)
            
            
               Необходимо е да се вземат под внимание спецификациите и техниките на анализ на добавките, предложени от Съвместния експертен комитет на ФАО/СЗО по добавките в храните.
            
         
               (4)
            
            
               Поради това Регламент (ЕС) № 231/2012 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните и нито Европейският парламент, нито Съветът възразиха срещу тях,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 231/2012 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 ноември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 354, 31.12.2008 г., стр. 16.
   
      (2)  ОВ L 354, 31.12.2008 г., стр. 1.
   
      (3)  ОВ L 83, 22.3.2012 г., стр. 1.
   
      (4)  Експертна група на ЕОБХ по добавките в храните и източниците на хранителни вещества, добавени към храните (ANS); Научно становище по искане на Европейската комисия относно употребата на полиглицитолов сироп като добавка в храните. Бюлетин на ЕОБХ (EFSA Journal), 2009 г.; 7(12):1413.
   
      (5)  Вж. стр. 41 от настоящия брой на Официален вестник.
   
      ПРИЛОЖЕНИЕ
      В приложението към Регламент (ЕС) № 231/2012 следното вписване, отнасящо се до E 964, се добавя след вписването за E 962:
      
         „E 964 ПОЛИГЛИЦИТОЛОВ СИРОП
         
         
                     
                        Синоними
                     
                  
                  
                     Хидролизат от хидрогенирано нишесте, хидрогениран глюкозен сироп и полиглюцитол.
                  
               
                     
                        Определение
                     
                  
                  
                     Смес, състояща се главно от малтитол и сорбитол и по-малки количества от хидрогенирани олиго- и полизахариди и малтротриитол. Произвежда се чрез каталитично хидрогениране на смес от хидролизати на скорбяла, състоящи се от глюкоза, малтоза и висши полимери на глюкозата, подобно на процеса на каталитично хидрогениране, използван за производството на малтитолов сироп. Полученият сироп е обезсолен посредством йонообмен и е концентриран до желаната степен.
                  
               
                     EINECS
                  
                  
                      
                  
               
                     Химично наименование
                  
                  
                     Сорбитол: D-глюцитол
                  
               
                     Малтитол: (α)-D-глюкопиранозил-1,4-D-глюцитол
                  
               
                     Химична формула
                  
                  
                     Сорбитол: C6H14O6
                     
                  
               
                     Малтитол: C12H24O11
                     
                  
               
                     Молекулна маса
                  
                  
                     Сорбитол: 182,2
                  
               
                     Малтитол: 344,3
                  
               
                     Съдържание на основно вещество
                  
                  
                     Не по-малко от 99 % от общите хидрогенирани захариди на безводна основа, не по-малко от 50 % полиоли с по-голяма молекулна маса, не повече от 50 % малтитол и не повече от 20 % сорбитол на безводна основа.
                  
               
                     
                        Описание
                     
                  
                  
                     Безцветна, бистра вискозна течност без мирис
                  
               
                     
                        Идентификация
                     
                  
                  
                      
                  
               
                     Разтворимост
                  
                  
                     Силно разтворим във вода и слабо разтворим в етанол
                  
               
                     Тест за малтитол
                  
                  
                     Преминава теста
                  
               
                     Тест за сорбитол
                  
                  
                     Към 5 g от пробата се добавят 7 ml метанол, 1 ml бензалдехид и 1 ml солна киселина. Смесва се и се разклаща на механична клатачка до появата на кристали. Кристалите се филтрират и се разтварят в 20 ml вряща вода, съдържаща 1 g натриев бикарбонат. Кристалите се филтрират, промиват се с 5 ml смес от вода и метанол (в съотношение 1:2) и се изсушават на въздух. Получените по този начин кристали на монобензилидиновия дериват на сорбитол се топят при температура между 173 и 179 °C.
                  
               
                     
                        Чистота
                     
                  
                  
                      
                  
               
                     Съдържание на вода
                  
                  
                     Не повече от 31 % (по метода на Карл Фишер)
                  
               
                     Хлориди
                  
                  
                     Не повече от 50 mg/kg
                  
               
                     Сулфати
                  
                  
                     Не повече от 100 mg/kg
                  
               
                     Редуциращи захари
                  
                  
                     Не повече от 0,3 %
                  
               
                     Никел
                  
                  
                     Не повече от 2 mg/kg
                  
               
                     Олово
                  
                  
                     Не повече от 1 mg/kg“